На адной з галоўных плошчаў горада Кальяры, сталіцы Сардзініі, 9 Мая гучалі песні пра вайну: “Кацюша”, “У лесе прыфрантавым”, “Майскі вальс”, “Дзень Перамогі” ды іншыя. Акцыя “Спяваем разам” прайшла па прапанове прадстаўнікоў дыяспары былога Савецкага Саюза пры падтрымцы Ганаровага консульства Беларусі ў Кальяры. Свята ладзілася пад лозунгам “Мы разам не забудзем і ўдзячныя ўсім, хто ваяваў і прынёс у ахвяру ўласнае жыццё за нашу свабоду і дабрабыт, хто склаў галовы ў баях за родных і за Радзіму, хто працаваў для фронту і хто ўсё гэта перажыў”.